《正月十一夜同诸弟子泛过伍子观灯》
明代·李孙宸

柳汀桃坞澹澹烟，美人相期西江前。乡园行乐寻常事，童稚交游二十年。

宛在水中画船稳，闻说陌上春风颠。长宵一刻俱须醉，莫遣千金价浪传。

作者简介：明广东香山人，字伯襄。万历四十一年进士。教习庶吉士。崇祯间官至南京礼部尚书。性孝友廉介。诗祖《三百篇》，书法祖魏晋，草篆隶楷皆工。有《建霞楼集》。